Lav et referat af nedenstående tekst:

Tekst:
Kvinden har været væk siden klokken 20 torsdag aften, men er nu fundet i live. Det var en helikopter, der fandt hende 2,5 kilometer fra Klitmøller. - De kunne se hende oppe fra helikopteren. Hun lå ude i klitterne, og havde ligget der hele natten. Hun var kontaktbar, men noget konfus, siger vagtchef Carsten Henriksen fra Midt- og Vestjyllands Politi til TV/Midt-Vest. Kvinden blev fløjet til sygehuset i Aalborg, men politiet oplyser, at hun er uden for livsfare. Klokken 20.05 torsdag aften kontaktede kvinden politiet, fordi hun ikke vidste, hvor hun var. Politiet forsøgte i første omgang at dirigere kvinden mod Klitmøller, men det lykkedes ikke. Derfor har den massive eftersøging med hunde og helikopter været i gang indtil fredag middag. Hun havde tidligere taget bussen ud til klitplantagen i deprimeret tilstand. - Hun fortalte buschaufføren, at hun ville gå en tur, siger vicepolitiinspektør Poul Vestergaard-Lau fra lokalpolitiet i Thisted til TV/Midt-Vest.

Referat:
Den 49-årige kvinde, der torsdag aften for vild i en klitplantage nord for Klitmøller, er nu fundet i god behold. Hun er fløjet til sygehuset i Aalborg.